Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 94 Lásd például 30/1997. (IV. 29.) AB határozat, 35/1994 (V. 24.) AB határozat.
Paragraph Index: 1851

94 Lásd például 30/1997. (IV. 29.) AB határozat, 35/1994 (V. 24.) AB határozat. 95 „Az állam akkor nyúlhat az alapjog korlátozásának eszközéhez, ha másik alapvetõ jog vagy szabadság védelme vagy érvényesülése, illetve egyéb alkotmányos érték védelme más módon nem érhetõ el. Az alapjog korlátozásához tehát szükséges, hogy a korlátozás megfeleljen az arányosság követelményeinek: az elérni kívánt cél fontossága és az ennek érdekében okozott alapjog-sérelem súlya megfelelõ arányban legyenek egymással. A törvényhozó a korlátozás során köteles az adott cél elérésére alkalmas legenyhébb eszközt alkalmazni.” (879/B/1992. AB határozat) 96 The Race Relations Act 1976 (Amendment) Regulations 2003. Briefing by the Commission for Racial Equality, June 2003, p. 4.- www.cre.gov.uk 97 Case R v. MAFF ex parte NFU C–157/96 para 60. nyegéhez tartozó vonásnak, ez azonban nem akadálya annak, hogy a jogalkalmazók más tulajdonságot is ilyennek tekintsenek.98 A jogbiztonság szempontjából azonban igen komoly aggályokat vet fel, hogy a jogalkotó a mindenkori jogalkalmazásra hárítja e fogalom tartalommal való kitöltését. 5.1.3. Kodifikációs javaslatunk A fentiek alapján javasoltuk, hogy: – nem alapjogi megkülönböztetés vonatkozásában a jogszerûség feltételei a jogszerû cél, az ennek eléréséhez szükséges legenyhébb eszköz alkalmazása, valamint az arányosság legyenek. E megoldás megfelelne az Európai Bíróság mércéjének, így az Irányelvben foglaltaknak is; – alapjogi megkülönböztetésre kizárólag egy másik alapjog érvényesítése, alkotmányos érték védelme, illetve az alkotmánnyal összhangban álló egyéb cél érdekében kerülhessen sor, a megkülönböztetés jogszerûségének feltételei pedig a cél eléréséhez szükséges legkisebb hátrányokozás és az arányosság követelménye mellett a megkülönböztetés elkerülhetetlensége legyenek. E megoldás összhangban áll a magyar Alkotmánybíróság alapjogok korlátozására, illetve alapjogok tekintetében megvalósuló hátrányos megkülönböztetésre vonatkozó tesztjével, és ezáltal az Irányelv 6. cikk (2) bekezdésével is, amely kimondja a fennálló védelmi szint csökkentésének tilalmát. 99 5.2. A hátrányos megkülönböztetés elleni hatékony fellépés intézményi garanciái – az Egyenlõ Bánásmód Hatóság függetlensége Kiemelkedõ fontosságú a diszkrimináció-tilalom érvényesítéséért felelõs Hatóság függetlenségének biztosítása. Az Irányelv 13. cikke értelmében a tagállamok kötelesek biztosítani, hogy a megkülönbözetés elleni fellépésre létrehozott testület független vizsgálatokat folytasson, és független jelentéseket adjon ki. Az Európa Tanács Rasszizmus és Intolerancia Elleni Bizottságának (ECRI) 2. számú általános ajánlásának 5. alapelve elvárásként fogalmazza meg a tagállamokkal szemben, hogy az ajánlás alapján létrehozott szervek feladataikat állami beavatkozástól mentesen, a függetlenségük biztosításához szükséges valamennyi garancia birtokában láthassák el. Az Ebtv. módosításáról szóló tervezet kapcsán jeleztük az elõterjesztõknek, hogy a fenti elvárásoknak nem felel meg az Egyenlõ Bánásmód Hatóság elnökének jogállása, hiszen a hatályos szabályozás szerint a Kormány bármikor, akár indokolás nélkül felmentheti tisztségébõl. Már 2005 márciusában, az átfogó módosító munkálatokat megelõzõen is felmerültek azonban aggályaink a Hatóság függetlenségével, pénzügyi önállóságával kapcsolatosan. 5.2.1. A Hatóság pénzügyi függetlensége Az Ebtv. 13. § (4) bekezdése eredetileg azt mondta ki, hogy az Egyenlõ Bánásmód Hatóság „fejezeti jogosítványokkal felhatalmazott költségvetési szerv, amelynek költségvetése a Miniszterelnöki Hivatal költségvetési fejezetén belül önálló címet képez”. Egy, az adókról, járulékokról szóló törvények módosításáról szóló törvényjavaslat e rendelkezés hatályon kívül helyezését irányozta elõ. Az elõterjesztõ azzal indokolta az Ebtv. módosítását, hogy a 2005. évi költségvetési törvényben az Egyenlõ Bánásmód Hatóság költségvetési elõirányzata az Ifjúsági, Családügyi, Szociális és Esélyegyenlõségi Minisztérium fejezetében szerepel, ezért meg kell teremteni a törvényi szabályozás összhangját. A Hatóság függetlenségének védelme érdekében az Ifjúsági, Családügyi, Szociális és Esélyegyenlõségi Minisztériumhoz, az elõterjesztõ Pénzügyminisztériumhoz, valamint az Országgyûlés Emberi jogi, kisebbségi bizottságához, továbbá az Alkotmány- és igazságügyi bizottságához fordultunk, kifejtve a tervezett módosítással kapcsolatos aggályainkat. 2006/162/II. szám

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes